Source: https://www.stiridiaspora.ro/augustin-zegrean--despre-decizia-ccr-privind-oug-114--lucrurile-trebuie-rezolvate_436704.html
Timestamp: 2020-06-05 10:15:30+00:00

Document:
Augustin Zegrean, despre decizia CCR privind OUG 114: "Lucrurile trebuie rezolvate" | StiriDiaspora
Augustin Zegrean, despre decizia CCR privind OUG 114: "Lucrurile trebuie rezolvate"
Andreea Cosma / 12 feb 2020, 20:06 Salveaza PDF Comentarii
Fostul președinte al CCR, Augustin Zegrean, consideră că lucrurile sunt încurcate după ce CCR a decis că angajarea răspunderii Guvernului pentru modificarea OUG 114 este neconstituțională, în condițiile în care a fost adoptată o altă OUG cu același conținut ca proiectul de lege.
Întrebat, miercuri, cum își explică decizia CCR, care a stabilit că angajarea răspunderii Guvernului pentru modificarea OUG 114 este neconstituțională, Augustin Zegrean a spus că încurcătura rezultă din faptul că legea nu mai intră în vigoare, dar rămâne ordonanța, iar până când aceasta nu va fi respinsă de Parlament sau declarată neconstituțională de Curte, se aplică.
„E greu de spus dacă a fost o decizie a CCR luată numai pe procedură, dar bănuiesc că are legătură cu faptul că a fost adoptată prin angajarea răspunderii. Legea nici nu a intrat în vigoare și nu a fost promulgată pentru că a fost sesizată la CCR. Legea aceasta nu va mai produce efecte niciodată, se întoarce la Parlament, care e obligat să o pună de acord cu decizia CCR. Dar problema este încurcată de faptul că Guvernul, când a văzut că legea este atacată la Curte, a adoptat OUG nr. 1/2020 cu același conținut, iar lucrurile se încurcă, că legea nu mai intră în vigoare, dar rămâne ordonanța, iar până când aceasta nu va fi respinsă de Parlament sau declarată neconstituțională de Curte, ea se aplică”, a spus Zegrean, pentru Mediafax.
„Lucrurile trebuie rezolvate, pentru că nu poți rămâne cu o OUG care conține dispoziții despre care CCR ar fi spus că sunt neconstituționale. Fie că Parlamentul va respinge prin lege OUG nr. 1/2020, fie că Avocatul Poporului va sesiza CCR cu privire la această ordonanță”, a afirmat fostul președinte al CCR.
CCR a admis, miercuri, sesizarea formulată de PSD privind angajarea răspunderii de către Guvern pe proiectul de lege care modifică ordonanța de urgență nr. 114/2018. Astfel, actul normativ care schimbă prevederile OUG 114 e neconstituțional.
PSD a sesizat CCR în legătură cu modificarea OUG 114 pe care și-a asumat Guvernul răspunderea. Textul face referire atât la forma proiectului, respectiv faptul că există deja un proiect în Parlament cu același obiect, cât și la fond - interzicerea cumulului pensiei cu salariul.
Printre modificările OUG 114/2018 se numără și prorogarea, cu un an de zile, a termenului de intrare în vigoare a pensiilor speciale pentru primari. De asemenea, o altă prevedere o reprezintă înghețarea punctului de amendă la nivelul de 145 de lei și eliminarea taxei pe active bancare.
Măsurile din proiectul de lege pe care Guvernul și-a asumat răspunderea au fost preluate și adoptate printr-o ordonanță de urgență care modifică OUG 114, care a fost respinsă luni de Senat.
Nicoleta Nicolau / 5 iun 2020, 09:54
Un bărbat de 46 de ani din Vaslui, șofer de TIR, a fost condamnat la 13 ani de închisoare, după ce şi-a ucis femeia cu care era căsătorit de 22 de ani, și care se întorsese recent de la muncă din Germania. A așteptat să intre în baie și a omorât-o, apoi s-a cinstit cu o vișinată.

References: CCR 
 CCR 
 CCR 
 CCR 
 CCR 
 CCR 

CCR 
 CCR